GiliGold/VAD_KnessetCorpus huggingface dataset:
דניאל רימון: אם היום חברה כלולה היא חברה שאינה בשליטה, כלומר האחזקה בה בין 20%-50%, אנחנו מבקשים - - -
שי חרמש: מאיזו רמה של בעלות צריך לדווח?
דניאל רימון: אתה שואל מאיזו רמה צריך לצרף דוחות?
דניאל רימון: בחברה כלולה.
דניאל רימון: היום זה מ-20% במקרה שהדוח מספיק מהותי.
דניאל רימון: מבחן המהותיות, כדי לבחון אם המבחן כולל אותך צריך שהאחזקה תהיה בין 20%-50%.
דניאל רימון: אבל המבחן הקובע הוא לא רק האחזקה אלא בודקים אם אתה מהותי, כלומר אם אתה 10% מסך הכנסות התאגיד בדיווח רווח והפסד, או מסך המאזן.
שי חרמש: 10% מהכנסות התאגיד כולו.
דניאל רימון: היום זה 10% ואנחנו עוברים ל-20%.
דניאל רימון: במצב הנוכחי אתה הולך לאחזקה, האחזקה היא בין 20%-50%, ואתה שואל כמה מהותית החברה הזאת עבורך.
דניאל רימון: איך אתה בוחן מהותיות?
דניאל רימון: אתה בודק אם זה 10% מן הנתונים בדוחות שלך.
דניאל רימון: אנחנו מבקשים לשנות את זה מ-10% ל-20% אבל לבקש עוד דיווח תמציתי על האזור שבין 10%-20%.
דניאל רימון: אני מזכירה לכם שעשינו מהלך דומה מאוד כאשר הבאנו לכאן את התיקון בדבר צירוף הערכות שווי מהותיות לתאגיד.
דניאל רימון: זה תיקון אחד.
זוהר גושן: זאת הקלה בעצם.
דניאל רימון: זאת בהחלט הקלה.
עמי צדיק: נדרש פחות גילוי.
אודי לוריא: פחות צירוף.
אודי לוריא: לא פחות גילוי.
שי חרמש: גם זה עבודה.
שי חרמש: לשכת רואי החשבון תומכת בזה?
שי חרמש: אבל היא מפסידה הכנסה, יהיו פחות דוחות.
דניאל רימון: זה פשוט החלפה.
דניאל רימון: החלפנו את הסט של תקנות עריכת דוחות בסט אחר, פשוט מפני שהוחלפו שם כל-כך הרבה סעיפים אז לא היה נוח לעשות את זה בדרך של תיקון.
דניאל רימון: זה לא מכיוון שהוכנס באמת שינוי כל-כך דרמטי.
דניאל רימון: גילוי לפי תחומי פעילות – היום נדרש גילוי לפי כל מגזר פעילות עסקי, ואם אין מגזרים אז מתארים גם לפי תחומי פעילות.
דניאל רימון: מה שנשקל והיה בטקסט שהונח בפני הוועדה וצורף למכתב, שמעבר לתיאור המגזרי יידרש גם תיאור של קבוצות מוצרים.
דניאל רימון: לאור השיח שהיה אתמול עם ארגון CFO נעתרנו לבקשה ומחלנו על דרישת התיאור של מקבצי המוצרים, מתוך מחשבה שגם הסעיפים האחרים שמצריכים גילוי לפי התיקון הזה מספקים את הגילוי הנדרש.
משה גפני: למה זה נקרא CFO ולא "פורום מנהלי כספים ראשיים"?
דניאל רימון: כך הם מכנים את עצמם.
דניאל רימון: זה אותו ארגון.
משה גפני: כדי שאני לא אבין ...
דניאל רימון: חלילה.
שי חרמש: Chief Financial Officer – זה נשמע מקצוע.
דניאל רימון: תיכף נגיע למשהו באנגלית, שאפשרנו להגיש את הדוחות גם בדולר ובאירו, שמתרגמים לשקלים אולם זה מופיע במטבעות אחרים.
דניאל רימון: נושאים נוספים שטופלו כאן נוגעים למשל לערבויות.
דניאל רימון: היום צריך לצרף דוחות חברה נערבת אם הערבות בלתי מוגבלת בסכום או שהמימוש שלה עתיד להעמיד בספק את המשך פעילות התאגיד.
דניאל רימון: השינוי שאנחנו מבקשים, אנחנו מבהירים שגם ערבות כזאת שנתנה החברה-בת תחייב צירוף של דוחות החברה הנערבת.
דניאל רימון: פרט לכך יש כאן כל מיני הבהרות.
דניאל רימון: למשל לפני כשנה תיקנו בוועדה את תקנה 21 לתקנות דוחות תקופתיים מידיים, שעוסקת בשאלה איך צריך לתת גילוי ביחס לתגמולי נושאי משרה בתאגיד.
דניאל רימון: היתה שם תוספת שקבעה מה צריך לגלות בתוך הטבלה ומה צריך מחוץ לטבלה.
דניאל רימון: הבהרנו שרק מה שלפי החשבונאות חב בדיווח יהיה בטבלה, ומה שמחוץ לו יהיה מחוץ לו.
דניאל רימון: גילוי תז"מ (תזרים מזומנים) – זה מחזיקי אגרות חוב, תיקון שאף הוא נידון בוועדה בשנה האחרונה.
דניאל רימון: היתה נדרשת הבהרה שכאשר אגרות החוב כבר לא נמצאות בציבור אז לא צריך לתת לגביהן גילוי.
דניאל רימון: גם את זה הסדרנו בתקנות הללו.
דניאל רימון: כאשר הבאנו לכאן את תיקון הפרו פורמה, כלומר: ספר לי איך היו נראים הדוחות שלך אילו היה קורה אותו אירוע מהותי שהדוחות מגלים שעתיד להתרחש, אשר הובא אף הוא לאישור הוועדה בשנה האחרונה, במסגרת אותו תיקון נשכח תיקון נדרש גם בתקנות עסקה עם בעל שליטה בהצעה פרטית, כי במקרים שהעסקאות הללו כרוכות בהעברת פעילות או ניירות ערך צריך לצרף את הדוח, אז צריך היה להסדיר גם את הגזרה הזאת.
דניאל רימון: יש דברים נוספים, שהם אולי קצת זוטות דברים ואולי הם חשובים.
משה גפני: אני יכול להתקדם?
מרב תורג'מן: רק תבהירו את עניין התחילה.
דניאל רימון: דיברתי על שני תיקונים שהוכנסו לאור השיחות שקיימנו אתמול וגם הבוקר.
דניאל רימון: מכיוון שבסעיף התחילה נכתב כאן שהתחילה בתוך 30 ימים מיום הפרסום, רצינו להבהיר שהתקנות הללו מתייחסות אל הדוחות הכספיים של שנת 2009 והבהרנו את זה בששת קבצי התקנות.
עמי צדיק: ההוראות הללו חלות גם על חברות אגרות חוב שלא הנפיקו מניות?
דניאל רימון: כן, בוודאי.
משה גפני: רבותי חברי הכנסת, אני רוצה קודם כל להתנצל.
משה גפני: היינו אמורים להיות היום בסיור ברשות לניירות ערך אך דחינו את הסיור בשל העומס שמוטל על הוועדה.
משה גפני: אני מתנצל בפני אנשי הרשות ובפניך, אדוני יושב-ראש הרשות, פרופ' זוהר גושן.
משה גפני: נשתדל לקיים את הסיור בהקדם.
זוהר גושן: אנחנו נמתין בסבלנות.
משה גפני: אבל כפיצוי החלטנו שעל אף שהתקנות הללו הגיעו ב-1 בדצמבר, לפני 6 ימים, נביא אותן מיד לאישור.
משה גפני: זה מעיד גם על כך שהוועדה ברוב המקרים – אני לא יכול להגיד שבכל המקרים כי בכל אופן אנחנו צריכים להשאיר לנו איזה פתח מילוט – סומכת על הרשות לניירות ערך.
משה גפני: אני מבקש להביא להצבעה את התקנות.
מרב תורג'מן: לפני כן צריך לקרוא את התיקונים שהוכנסו בנוסח התקנות.
מרב תורג'מן: מן הראוי שיהיה מונח נוסח מעודכן בפני הוועדה, אבל מכיוון שלא מונח נוסח עם התיקונים עליה לקרוא את התיקונים.
דניאל רימון: תקנות ניירות ערך (דוחות כספיים שנתיים), התש"ע-2009: בעמוד 5, בתקנה 5(ג)(3), המילה הראשונה תרד.
דניאל רימון: בתקנה 6, המילה הראשונה תרד.
דניאל רימון: תקנה 8 – דוחות השוואתיים – כולה נמחקת.
דניאל רימון: יש תיקונים במספרי סעיפים, שאינם נדרשים בהקראה.
דניאל רימון: תקנה 19 – התחייבויות תלויות – תקנת משנה (א) בה בטלה.
דניאל רימון: בעמוד 10, בתקנה 20 – ערבויות – בפסקה (ו)(3), בהגדרה "לעניין זה התאמה", יירדו המילים מ"התאמה" ועד "העצמי" ויבואו בסופה של הפסקה.
דניאל רימון: בעמוד 11, בתקנת משנה 23(א), המילים "או בעקיפין" יירדו.
דניאל רימון: בתקנת משנה 23(ג) – זה פשוט תיקוני הפניות סעיפים.
דניאל רימון: אני לא קוראת את התיקונים הללו.
דניאל רימון: אני קוראת רק את התיקונים המהותיים.
דניאל רימון: בעמוד 21, בסעיף 45 – תחילה – ייאמר: "תחילתן של תקנות אלה החל בדוחות הכספיים הערוכים ליום י"ד בטבת התש"ע (31 בדצמבר 2009)".
דניאל רימון: פרט לכך צריך לראות את התוספות.
דניאל רימון: התוספת השנייה בטלה כולה.
דניאל רימון: אני רוצה להבהיר, זה נראה המון טקסט אבל הוא פשוט עובר לסט אחר של תקנות בגלל הוצאת הדוח ממסגרת הדוחות הכספיים והביאורים.
דניאל רימון: תקנות ניירות ערך (דוחות תקופתיים ומיידיים) (תיקון), התש"ע-2009: בתקנה 1, פסקה (11) – "בהגדרה 'דיווח כספי', במקום 'תקנה 23' יבוא 'תקנה 24' " – בטלה.
דניאל רימון: בתקנה 7 לתיקון – הוספת תקנה 9ג – שלא מופיעה נוסח שלפניכם, נאמר: "אחרי תקנה 9ב לתקנות העיקריות יבוא: "9ג.
דניאל רימון: דוח כספי נפרד של התאגיד יובאו בדוח התקופתי, בצירוף חוות דעת רואה החשבון המבקר, נתונים כספיים מתוך הדוחות הכספיים המאוחדים של התאגיד, המיוחסים לתאגיד עצמו כחברה אם, וכל מידע מהותי החשוב למשקיע סביר לצורך הבנת המצב הכספי, תוצאות הפעילות ותזרימי המזומנים של התאגיד, או העשוי להשפיע על קבלת החלטות כלכליות בקשר עם התאגיד, כמפורט בתוספת העשירית".
דניאל רימון: " אני מביאה לידיעת הוועדה שהיא מכונה תקנה 9ג כי תקנה 9ב אושרה בשבוע שעבר.
דניאל רימון: בעמוד 34, בתקנה 26 בנוסח שבידי, שלא מופיעה בנוסח שלפניכם, הוספה תקנה 38ד, שהיא המקבילה של הקודמת, רק בדוחות הרבעוניים.
דניאל רימון: "אחרי תקנה 38ג לתקנות העיקריות יבוא: "38ד.
דניאל רימון: דוח כספי ביניים נפרד של התאגיד יובאו בדוח הביניים, בצירוף סקירת רואה החשבון המבקר, נתונים כספיים מתוך הדוחות המאוחדים של התאגיד לתקופת הביניים, כאמור בתקנה 9ג, בשינויים המחויבים".
דניאל רימון: " גם זה עוקב לתיקון של תקנה אחרת שאושרה בשבוע שעבר.
דניאל רימון: בעמוד 35 בנוסח שבידי, פסקה (6) בטלה.
דניאל רימון: לאחר הדיון נעביר אליכם כמובן את הנוסח המעודכן.
דניאל רימון: בעמוד 41 בנוסח שבידי – הוספת התוספת העשירית: "אחרי התוספת התשיעית לתקנות העיקריות יבוא:" ...
דניאל רימון: אני לא קוראת את התוספת כי זה בעצם במהות אותו דבר שהיה בתקנות האחרות.
דניאל רימון: סעיף התחילה הוא בדיוק אותו דבר בכל התקנות.
דניאל רימון: תקנות ניירות ערך (פרטי התשקיף וטיוטת התשקיף – מבנה וצורה), התש"ע-2009: לדעתי אין כאן כל תיקונים, פרט לתקנה 15 – תיקון התוספת הראשונה – שבה תימחק פסקה (5), שקובעת: "בסעיף 11(ב), הסיפה החל במילים 'על אף האמור בסעיף זה' – תימחק".
משה גפני: שאלתי אם זה הוראה או שזה על דעת עצמך שאת מרחמת עלינו ...
דניאל רימון: זה הוראה מלמעלה, ומצד שמאל שלי בעיקר ...
דניאל רימון: בעמוד 54, סעיף תחילה זהה לסעיף התחילה ביתר קבצי התקנות.
דניאל רימון: תקנות ניירות ערך (עסקה בין חברה לבין בעל שליטה בה) (תיקון), התש"ע-2009: יש שינוי רק בסעיף התחילה, בהתאם לסעיף התחילה ביתר קבצי התקנות.
דניאל רימון: תקנות ניירות ערך (הצעה פרטית של ניירות ערך בחברה רשומה) (תיקון), התש"ע-2009: כנ"ל, יש שינוי רק בסעיף התחילה.
דניאל רימון: תקנות ניירות ערך (הצגת פעולות בין תאגיד לבין בעל שליטה בו בדוחות כספיים) (תיקון), התש"ע-2009: גם כאן אותו דבר, יש שינוי רק בסעיף התחילה.
דניאל רימון: אני מבקשת, ברשות הוועדה, מכיוון שהתיקונים הוכנסו בבהילות רבה בשחרית יום זה, ככל שנמצא תקלות קטנטנות שאינן פוגעות במהויות שהצגנו בפני הוועדה שנוכל להעביר את התיקונים ליועצת המשפטית.
מרב תורג'מן: רק תיקונים טכניים של נוסח.
שי חרמש: אם זה מספיק חשוב כדי שתכנסו אותנו אז נגיע לישיבה גם בלילה.
משה גפני: ניגש להצבעות.
משה גפני: תקנות ניירות ערך (דוחות כספיים שנתיים), התש"ע-2009, עם התיקונים שהוקראו על-ידי היועצת המשפטית של הרשות לניירות ערך והיועצת המשפטית של הוועדה.
משה גפני: מי בעד אישור התקנות?
משה גפני: ירים את ידו.
משה גפני: מי נגד?
משה גפני: מי נמנע?
משה גפני: הצבעה בעד תקנות ניירות ערך (דוחות כספיים שנתיים), התש"ע-2009 – 4 נגד – אין נמנעים – אין התקנות נתקבלו.
משה גפני: 4 בעד, אין מתנגדים ואין נמנעים.
משה גפני: תקנות ניירות ערך (דוחות כספיים שנתיים), התש"ע-2009, נתקבלו.
משה גפני: תקנות ניירות ערך (דוחות תקופתיים ומיידיים) (תיקון), התש"ע-2009 – בכל קבצי התקנות היו שינויים.
משה גפני: הצבעה בעד תקנות ניירות ערך (דוחות תקופתיים ומיידיים) (תיקון), התש"ע-2009 – 4 נגד – אין נמנעים – אין התקנות נתקבלו.
משה גפני: תקנות ניירות ערך (דוחות תקופתיים ומיידיים) (תיקון), התש"ע-2009, נתקבלו.
משה גפני: תקנות ניירות ערך (פרטי התשקיף וטיוטת התשקיף – מבנה וצורה) (תיקון), התש"ע-2009.
משה גפני: הצבעה בעד תקנות ניירות ערך (פרטי התשקיף וטיוטת התשקיף–מבנה וצורה) (תיקון), התש"ע-2009 – 4 נגד – אין נמנעים – אין התקנות נתקבלו.
משה גפני: תקנות ניירות ערך (פרטי התשקיף וטיוטת התשקיף – מבנה וצורה) (תיקון), התש"ע-2009, נתקבלו.
משה גפני: תקנות ניירות ערך (עסקה בין חברה לבין בעל שליטה בה) (תיקון), התש"ע-2009.
משה גפני: הצבעה בעד תקנות ניירות ערך (עסקה בין חברה לבין בעל שליטה בה) (תיקון), התש"ע-2009 – 4 נגד – אין נמנעים – אין התקנות נתקבלו.
משה גפני: תקנות ניירות ערך (עסקה בין חברה לבין בעל שליטה בה) (תיקון), התש"ע-2009, נתקבלו.
משה גפני: תקנות ניירות ערך (הצעה פרטית של ניירות ערך בחברה רשומה) (תיקון), התש"ע-2009.
משה גפני: הצבעה בעד תקנות ניירות ערך (הצעה פרטית של ניירות ערך בחברה רשומה) (תיקון), התש"ע-2009 – 4 נגד – אין נמנעים – אין התקנות נתקבלו.
משה גפני: תקנות ניירות ערך (הצעה פרטית של ניירות ערך בחברה רשומה) (תיקון), התש"ע-2009, נתקבלו.
משה גפני: תקנות ניירות ערך (הצגת פעולות בין תאגיד לבין בעל שליטה בו בדוחות כספיים), (תיקון), התש"ע-2009.
משה גפני: הצבעה בעד תקנות ניירות ערך (הצגת פעולות בין תאגיד לבין בעל שליטה בו בדוחות כספיים), (תיקון), התש"ע-2009 – 4 נגד – אין נמנעים – אין התקנות נתקבלו.
משה גפני: תקנות ניירות ערך (הצגת פעולות בין תאגיד לבין בעל שליטה בו בדוחות כספיים), (תיקון), התש"ע-2009, נתקבלו.
משה גפני: אני מודה לכם.
משה גפני: תודה רבה לכל המשתתפים.
משה פיניאן: אני מתכבד לפתוח את ישיבת הוועדה.
משה פיניאן: על סדר היום הצעת חוק לתיקון פקודת הקרקעות (רכישה לצרכי ציבור)(מספר 3), התשס"ו-2006.
משה פיניאן: ועדת הכספים הקימה ועדת משנה שתדון בהצעת החוק הזאת.
משה פיניאן: חבר הכנסת ציון פיניאן ניהל את הישיבות של ועדת המשנה ואני מבקש שחבר הכנסת פיניאן, אם אתה יכול לומר לנו מה היה בוועדת המשנה ולאן הגעתם, ואז נעבור לחוק עצמו.
משה פיניאן: תודה רבה ליושב ראש ותודה רבה על המינוי לרכז את ועדת המשנה.
משה פיניאן: נתחיל בקודש.
משה פיניאן: תודה רבה לכל החברות, ליועצות המשפטיות ולכולם שנטלו חלק בישיבות.
משה פיניאן: אפילו באו מוועדת התכנון והבנייה מטבריה, לראות איך זה מתנהל.
משה פיניאן: תודה רבה לכולם ובכמה מלים, אנחנו בפורום חברי כנסת מצומצם, אז אפשר לשאול כמה שאפשר שאלות במה שלא ברור.
משה פיניאן: הפקודה שקיימת היום היא מ-1943 ונדרשו תקנות בעקבות בג"צ קרסיק.
משה פיניאן: החלטנו, על פי המלצת היושב ראש בין השבה לבין רכישה מחדש, אמרנו שהכי הוגן זה ללכת על השבה, והחלטנו על השבה.
משה פיניאן: הוספנו גם כמה נקודות לגבי הגדרה של צורך ציבורי.
משה פיניאן: עד היום יכול היה שר האוצר להפקיע לכל מטרה, אפילו בלי להגיד למה.
משה פיניאן: מעכשיו הוספנו את הנוסח 'צורך ציבורי', וגם הוספנו תת נוסח שאני חושב שהוא הכי חשוב, 'צורך ציבורי לאומי', כמו כביש 6, תשתיות ביטחוניות וכל הנושאים האלה.
משה פיניאן: לאחר מכן הוספנו נקודה שהיא חשובה, הקמנו ועדה מייעצת לשר האוצר, ובמקרים מסוימים גם לשר התחבורה, ברגע שהוא רוצה להפקיע.
משה פיניאן: הוועדה המייעצת הזו תפעל גם בנושא השימועים לגבי הנפקעים, כשנדרש שימוע.
משה פיניאן: נושא אחר: עד היום שר האוצר יכול היה להפקיע עוד פעם ועוד פעם ועוד פעם.
משה פיניאן: אנחנו נתנו לו אופציה של פעם אחת הפקעה ולא יותר, במקום להפקיע מדי פעם כמה שהוא רוצה.
משה פיניאן: בצו שקיים לא היתה התייחסות לקרקע חקלאית, אז בצו החדש ישנה התייחסות לקרקע חקלאית לרבות אגודה שיתופית.
משה פיניאן: לאחר מכן הוספנו שגם שר התחבורה יכול להפקיע, רק לדרך, לכביש, ולא יותר מזה.
משה פיניאן: נקודה נוספת חשובה זה הנושא של כל הטפסים.
משה פיניאן: מי שרצה פעם להפקיע, יראה את הטפסים, הוא כבר יחשוש להפקיע.
משה פיניאן: כל הטפסים האלה יעברו גלגול וכולם יאושרו על ידי ועדת הכספים.
משה פיניאן: כל טופס שיאושר על ידי ועדת הכספים, ושלא נתחיל לחפש חוברת כדי להפקיע קרקע.
חנא סוייד: הטפסים מפחידים את המפקיע או את הנפקע?
ציון פיניאן: שניהם ביחד, נפקעים ומופקעים.
ציון פיניאן: לאחר מכן הנושא שדיברנו עליו זה הנושא של שמאי מכריע.
ציון פיניאן: קבענו שיהיה שמאי מכריע, בניגוד לעמדת מספר משרדים ממשלתיים.
ציון פיניאן: אי אפשר ללכת בלי שמאי מכריע.
ציון פיניאן: יש שמאי ממשלתי, יש שמאי של הנפקע, ואז שמאי מכריע הוא שיכריע את הנושא.
ציון פיניאן: נושא אחר זה תחילת המימוש.
ציון פיניאן: דיברנו על זה עם היושב ראש גפני.
ציון פיניאן: אם הפקיעו מגרש שיש לו עשרה בעלים וכולם צמודים, ברגע שאנחנו מפקיעים לראשון, תחילת המימוש חלה על כל העשרה האחרים.
ציון פיניאן: אלה, פלוס מינוס, הנקודות הכי חשובות.
ציון פיניאן: נקודות אחרות שכדאי לדבר עליהן זה הנושא של ריבית, האוצר ומשרדים ממשלתיים ביקשו 4% ריבית.
ציון פיניאן: אני חשבתי ש-1.75%.
ציון פיניאן: נושא אחר שצריך לתת עליו את הדעת זה קרקעות שהופקעו לפני 25 שנים, לא היתה תמימות דעים בהגדרה של תחילת הביצוע ותקופה לתחילת מימוש.
ציון פיניאן: אלה הנושאים שצריך לדון בהם.
משה פיניאן: מה שוועדת המשנה הכריעה, אני לא חושב שאנחנו ניכנס לזה.
ציון פיניאן: היו הסתייגות של חבר הכנסת אורון.
ציון פיניאן: ההסתייגות הראשונה, שבמקום 'הנציב העליון' יבוא 'שר האוצר', הוא אמר שתבוא 'הממשלה'.
משה פיניאן: טוב, תודה רבה, חבר הכנסת פיניאן.
משה פיניאן: אנחנו נעבור סעיף-סעיף ונשמע אם היו מחלוקות בוועדת המשנה, נצטרך להכריע את זה כאן בהצבעה.
משה פיניאן: תתחילי בסעיף הראשון.
שגית אפיק: בסעיף הראשון, אחרי הרבה דיונים, יש פה חזרה לנוסח של הממשלה.
שגית אפיק: מכיוון שהפקודה היא פקודה מנדטורית, הגורם המפקיע, לפי הפקודה הקיימת הוא הנציב העליון.
שגית אפיק: לפי החקיקה, הנציב העליון למעשה הוחלף בממשלה, אבל מכיוון שזו הסמיכה את שר האוצר לעשות את ההפקעות, מבוקש שהחקיקה תהיה מותאמת ולכן הנציב העליון מוחלף בשר האוצר.
שגית אפיק: ועדת המשנה הוסיפה לשר האוצר, על מנת ששיקול הדעת שלו לא יהיה פתוח לחלוטין, את הוועדה המייעצת שמופיעה פה בסעיף 3, וזו למעשה היתה הפשרה אחרי הרבה דיונים בעניין הזה.
שגית אפיק: אנחנו נגיע בהמשך לוועדה המייעצת ונדון בהרכב שלה.
שגית אפיק: זה סעיף 1.
משה פיניאן: יש השגות לגבי סעיף 1?
חיים אורון: כן, במקום 'שר האוצר', 'הממשלה'.
משה פיניאן: אני מבקש לרשום את ההשגות.
משה פיניאן: מה עמדת הממשלה?
משה פיניאן: מי מייצג פה את הממשלה?
שגית אפיק: משרד האוצר.
משה פיניאן: מה עמדת משרד האוצר?
נטע דורפמן: העמדה שלנו היא שמכיוון שהכנסנו הרבה מאוד סמכויות, גם חדשות, צריך להכניס את שר האוצר בצורה מסודרת בפקודה.
נטע דורפמן: אני רוצה להזכיר שכבר בשנת 48'---
משה פיניאן: לא, לא.
נטע דורפמן: ואנחנו מסכימים להוספת הוועדה המייעצת, כפי שהציעו.
משה פיניאן: אני מבקש, למען סדרי הדיון, אני לא הולך לפתוח את הדיון עם מה שהיה בוועדת המשנה.
משה פיניאן: אנחנו בעצם מסכמים את העמדות השונות ואנחנו נצטרך להכריע בהן.
משה פיניאן: זאת אומרת, עמדת ועדת המשנה, שזה שר האוצר.
נטע דורפמן: אנחנו מסכימים לעמדה הזאת.
נטע דורפמן: אנחנו מסכימים להוספת---
משה פיניאן: וכשאת אומרת 'אנחנו מסכימים', זה עמדת כל המשרדים.
נטע דורפמן: ככל שידוע לי, כן.
משה פיניאן: בסדר, בגלל שאם יש עמדת משרד, אם יש חילוקי דעות, זה יכול לקרות וזה לגיטימי.
ארז קמניץ: אני אמסור אם יש חילוקי דעות.
משה פיניאן: אם יש חילוקי דעות, תגידו, ונצטרך גם בזה להכריע.
משה פיניאן: חבר הכנסת חיים אורון מציע שבמקום 'שר האוצר' תהיה 'הממשלה'.
משה פיניאן: נכריע בשאלה הזאת.
חיים אורון: ואם נטע לא יודעת, אז אני אלמד אותה איך שבהמשך יהיה כתוב שהממשלה מאצילה לשר האוצר וכולי.
חיים אורון: אם יש לכם בעיה איך לכתוב את שר האוצר.
נטע דורפמן: לא, זה קיים.
נטע דורפמן: ההאצלה קיימת.
חיים אורון: הממשלה מחליפה את הנציב העליון, והממשלה במאה חוקים מטילה על שר האוצר, בהתייעצות, או בלי התייעצות.
חיים אורון: אני לא מבין למה אתם מתעקשים, אבל אם אתם מתעקשים, נצביע.
חיים אורון: אני חושב שזה מהותי שזכויות בנושאים מהסוג הזה הם בידי הממשלה ולא בידי שר האוצר.
משה פיניאן: אז למה באמת אתם לא מקבלים את העמדה שלו?
משה פיניאן: הרי הממשלה מסמיכה את שר האוצר.
משה פיניאן: אפשר לשכנע אתכם בעניין הזה?
נטע דורפמן: אני חושבת שאחרי הוועדה המייעצת לממשלה כל ההוספות שנעשו בוועדת המשנה---
משה פיניאן: תודה.
משה פיניאן: סעיף 2.
חיים אורון: אתה מצביע?
משה פיניאן: לא, נצביע על הכל.
משה פיניאן: אני מבקש מהיועצת המשפטית שתרשום את הכל ונצביע בסוף.
שגית אפיק: סעיף 2 למעשה זו הוספה בעקבות בקשה של ועדת הכספים וועדת המשנה.
שגית אפיק: עד היום שר האוצר היה רשאי להפקיע לכל מטרה שהיא, לפי שיקול דעתו, ועכשיו יש פה הגדרה מסוימת של צורך ציבורי, שכולל, אפשר להסתכל בסעיף, מחנה צבאי, הקמה, הרחבה ופיתוח של יישוב, אתר המשמש להנצחה, מורשת, צרכי דת, מתקני תשתית, מתקן להתפלת מים, תחנת גז.
שגית אפיק: זו הגדרה של צורך ציבורי רגיל.
שגית אפיק: בפסקה (9) סעיף סל שקובע צורך ציבורי אחרי שאישר שר האוצר, לאחר התייעצות עם הוועדה המייעצת ובאישור ועדת הכספים.
שגית אפיק: הכוונה היתה לאישור של צורך ציבורי במובן של קריטריון ולא במובן של מקרה ספציפי, אבל זה באמת סעיף סל.
ציון פיניאן: אני רוצה לומר שהנושא של ועדה מייעצת זה מהפכה, אי אפשר לתת הכל לשר האוצר, כי יש פה ועדה מייעצת מקצועית.
ציון פיניאן: אפילו קיבלנו את ההסתייגות של חבר הכנסת אורון לגבי ההרכב, להוסיף עוד שני חברים, שיכולים להועיל.
שי חרמש: אתה מבין מה זה אומר, זה בדיוק כמו בחוק עידוד השקעות הון, לפי קריטריון א', ב', ג', ד', ה', ו', ז' ו-ח' זה כל מה שהממשלה תחליט להוסיף עוד.
משה פיניאן: לא, זה באישור ועדת הכספים.
שי חרמש: זה באישור ועדת הכספים?
משה פיניאן: כן.
משה פיניאן: על זה דיברנו במליאת הוועדה, בישיבה הראשונה.
חיים אורון: אני לא מתנגד לזה.
חנא סוייד: אני מסתייג מצורך ציבורי מספר 2, 'הקמה, הרחבה או פיתוח של יישוב'.
חנא סוייד: אני חושב שזה רחב מדי וזה ערטילאי ולא ראוי שזה ייכלל ברשימה.
משה פיניאן: רשמת?
משה פיניאן: טוב.
חיים אורון: אם יפקיעו לכפר קאסם בשביל להגדיל אותו בחורשים?
חנא סוייד: לא, זה לא הדיון.
חנא סוייד: אל תסיט את הדיון לכיוונים האלה.
חיים אורון: זה בדיוק הדיון.
חנא סוייד: הפקעה להקמת יישוב---
חיים אורון: לא, להרחבת יישוב.
חנא סוייד: יש הקמה, הרחבה או פיתוח.
חנא סוייד: אני מתייחס לכל.
חנא סוייד: זו הגדרה רחבה מדי שאחר כך אפשר להכניס לה כל מה שאתה רוצה, גם להפקיע ל---
חיים אורון: זה אחד הדברים המוצדקים שאגב יצטרכו להשתמש בהם הכי הרבה, ולפי דעתי דווקא למגזר הערבי.
חיים אורון: אם ירצו לתת תכניות מתאר אמיתיות למגזר הערבי, יצטרכו להפקיע כך.
חנא סוייד: אני לא מדבר רק על המגזר הערבי.
חנא סוייד: אני מדבר לכולם, אני מדבר לשכל הישר.
משה פיניאן: חבר הכנסת סוייד, עמדתך ברורה, אנחנו עכשיו נכריע בעניין הזה.
משה פיניאן: לממשלה יש עמדה מנוגדת למה שאנחנו מציינים פה?
נטע דורפמן: לא, זה מקובל עלינו.
שגית אפיק: צורך לתשתית ציבורית.
שגית אפיק: זה מופיע בנוסח בעמוד 2, כצורך לתשתית לאומית.
שגית אפיק: התבקשנו לתקן את המינוח ל'צורך לתשתית ציבורית' וכאן זה צורך מיוחד יותר מהצורך הציבורי הרגיל שמופיע קודם לכן.
ציון פיניאן: תגידי דוגמת כביש 6, וכולם יידעו.
שגית אפיק: יש דרך, מתקן לצורך צבאי או ביטחוני, ותשתיות לאומיות, כביש 6.
שגית אפיק: הצורך הזה בעצם מאפשר לממשלה הליכים קצרים יותר ופשוטים יותר של הפקעה, כמו הצמדת הודעות על כוונה להפקעה, שימוע.
שגית אפיק: יש אופציה, שנראה בהמשך, לתפיסת חזקה בקרקע ללא צו בית משפט.
שגית אפיק: פה הצורך לתשתית ציבורית זה 'דרך, מתקן לצורך צבאי ביטחוני ותשתיות לאומיות' שזה גם מתקני תשתית, נמל, נמל תעופה וכולי, שאושרו על ידי ראש הממשלה, שר האוצר ושר הפנים.
משה פיניאן: רגע, תיקחו בחשבון שאני בור ועם הארץ.
משה פיניאן: הבנתי מה שאמרת.
משה פיניאן: היום אני מאוד מכבד אותך בגלל שאת עמדת הממשלה.
משה פיניאן: עמדת הממשלה פה מאוד חשובה לי, מכיוון שזו הצעת חוק ממשלתית שהממשלה מבקשת אותה, הממשלה בדרגים הכי בכירים שלה מבקשת את החוק הזה, אני גם מבין את הצורך החיוני בעניין.
משה פיניאן: אני לא רוצה שניכשל עם החלטות בסעיפים שונים שבהן אנחנו יכולים לטעות.
משה פיניאן: עמדת הממשלה מאוד מאוד חשובה פה, אני מקווה שהיא גם תהיה גמישה בנושאים שהם בכל שנויים במחלוקת בגלל שהעיקרון של החוק הוא העיקרון החשוב.
משה פיניאן: דרך העבודה היא כזאת, אני לא הולך לפתוח את הכל מחדש, מה שחשוב לי טכנית, האם במה שאמרה היועצת המשפטית של הוועדה, ובמה שרשום כאן, עמדתכם זהה לעמדה שמציגה היועצת המשפטית.
משה פיניאן: אם את אומרת שצריך להוסיף דברים, אז זה לא מופיע פה.
נטע דורפמן: אז אני אגיד דבר כזה; אני חושבת שהרוב המוחלט של הנושאים שיש לגביהם מחלוקת רשומות גרסאות.
נטע דורפמן: הנושא של שמאי מכריע, זה נושא בעייתי מבחינתנו.
משה פיניאן: חזרתם בכם?
נטע דורפמן: לא, ההסדר הוא שונה ממה שמוצע פה.
ציון פיניאן: היה סיכום, ששמאי מכריע תמורת ה---
משה פיניאן: נכון.
נטע דורפמן: יש לנו הסדר על זה, שסוכם עם השמאים.
נטע דורפמן: נגיע לזה.
נטע דורפמן: מה שאני מנסה להגיד, ואולי לא אמרתי את זה בצורה טובה, שבסך הכל, ככלל, הצעת החוק, כפי שהיא מנוסחת פה, מקובלת עלינו.
נטע דורפמן: במקומות שיש חילוקי דעות עם הממשלה, מוצגות גרסאות.
נטע דורפמן: אם נגלה פתאום משהו---
משה פיניאן: שהדפסנו משהו מאחורי גבכם, אז תצביעי ותגידי שעשינו משהו במחתרת.
נטע דורפמן: מאחורי הגב לא עושים פה שום דבר, אבל יש דברים שפשוט השתנו מאז שזה הודפס.
משה פיניאן: אם תיקחי אותי לגמרי ברצינות, אז אני בבעיה.
ארז קמניץ: במחשכים, כי זה עבר בשעות הלילה.
ארז קמניץ: זה הכל.
ארז קמניץ: רק בגלל זה.
נטע דורפמן: קיבלנו את זה אתמול בלילה.
משה פיניאן: אמר לי ראש הממשלה שזה חוק מאוד חשוב וצריך להעביר אותו.
חיים אורון: תעזוב כבר, נו.
חיים אורון: בוא נתקדם.
משה פיניאן: הוא מתגלגל פה הרבה שנים.
משה פיניאן: אם אתם תקשו עלינו, אז אפשר לגלגל אותו עוד כמה שנים.
חיים אורון: זה שאתה מתרשם ממה שראש הממשלה אומר לך, זה כבר הישג.
חיים אורון: זה ששר המשפטים אמר שצריך ממשלת הלכה---
משה פיניאן: מה אמר שר המשפטים?
שי חרמש: הוא לא אמר מדינת הלכה, הוא אמר דין תורה.
חיים אורון: אני אגיד לך מה אני אמרתי?
חיים אורון: אני מקריא מה שאמרתי ב-YNET 'מצער להיווכח ששר המשפטים עצמו מתנכר לערכיה המכוננים של מדינת ישראל, אינו נאמן לעקרונות מלאכתו באזרחות, הצהרותיו מלמדות על תהליך מנהיג של צלבניזציה של החברה הישראלית אל מחוזות הזיה שאליה היא גלשה'.
משה פיניאן: תירגע, תירגע.
שי חרמש: להגיד שהשר נאמן איננו נאמן?
שי חרמש: נו באמת.
משה פיניאן: הוועדה המייעצת.
משה פיניאן: סעיף 2(א).
שגית אפיק: הוועדה המייעצת.
שגית אפיק: אם תסתכלו בעמוד 3, סעיף 2(א), למעשה זו ועדה בהרכב די דומה למה שקיים היום.
שגית אפיק: הוועדה הזאת תייעץ לשר המפקיע לגבי הצורך הציבורי, לגבי חובת שימוע, ובכל עניין הנוגע להפקעה.
שגית אפיק: כיום הוועדה מורכבת מגורמים ממשלתיים בלבד.
שגית אפיק: בוועדת המשנה, בעקבות הערות החברים, הוחלט לכלול בה גם שני נציגי ציבור, האחד נציג לשכת עורכי הדין והשני נציג אקדמיה, אתם יכולים לראות אותם בפסקאות 12 ו-13.
משה פיניאן: אבל אם זו מדינת הלכה, אז גם נציג הרבנות.
יעקב אדרי: למה רק נציג אקדמיה?
יעקב אדרי: למה הכלל הזה כל כך קדוש?
משה פיניאן: אני לא אמרתי את זה ברצינות.
יעקב אדרי: ממה אתה מפחד?
משה פיניאן: אני לא מפחד, אני לא חושב שנציג הרבנות מתאים.
שגית אפיק: לגבי הפקעות של שר התחבורה, תהיה ועדה מעט שונה ובעקבות השינוי הזה יירד---
משה פיניאן: לא תפסנו עדיין את החלק הראשון.
משה פיניאן: בחלק הראשון הבנו שרוב הנציגים הם נציגים ממשלתיים.
משה פיניאן: מה שהתווסף---
ציון פיניאן: ניסו להכניס פה גם נציגים של השלטון המקומי.
משה פיניאן: לפני שאתה מציע.
משה פיניאן: קודם כל שנראה מה עמדת הוועדה.
שגית אפיק: עמדת הוועדה שמנהל רשות מקרקעי ישראל יהיה יושב ראש הוועדה.
שגית אפיק: הוא מכהן גם היום כיושב ראש ועדה דומה.
שגית אפיק: הנציגים בה יהיו נציגים ממשרד האוצר, ממשרד המשפטים בתוספת שני נציגים שהחליטה עליהם ועדת המשנה, אחרי הרבה דיונים, מכיוון שהיה קשה להכריע איזה נציגי ציבור עשויים להתאים לכאן.
שגית אפיק: ההסכמה היתה, אחרי שהיו בקשות שונות, ביניהם היתה גם בקשה לנציג לשכת השמאים, על נציג אקדמיה ונציג לשכת עורכי הדין.
משה פיניאן: מה זה אקדמיה?
משה פיניאן: אתה הצעת, חבר הכנסת אורון?
חיים אורון: ההצעה של חבר הכנסת סוייד ושלי היתה שני נציגי ערים, אחד מהסקטור היהודי ואחד מהסקטור הערבי.
משה פיניאן: אבל מה זה האקדמיה?
חיים אורון: אקדמיה זה מושג מאוד ברור.
חיים אורון: יש היום גם מחלקות מיוחדות ויש גם אנשי מקצוע בתחום האקדמיה בטכניון, בבאר שבע, שידועים כאנשי אקדמיה שעוסקים בנושאים האלה, של קרקע, של תכנון, של תכנון וקרקע.
חיים אורון: אני אתן לכם 40 הצעות, אם לא עכשיו, עד מחר בערב.
יעקב אדרי: למה לא לשכת השמאים?
יעקב אדרי: הם באמת---
חיים אורון: במקום עורכי הדין, אין לי בעיה שיהיה שמאי.
יעקב אדרי: לא, לא, לא.
חיים אורון: או עורכי דין.
חיים אורון: מצדי אגב שיהיה כתוב פה, או מלשכת עורכי הדין, או מלשכת השמאים.
יעקב אדרי: אני מציע אחד עורך דין ומשקיף שמאי.
נטע דורפמן: אני רוצה להבהיר, הוועדה המייעצת לא דנה בפיצויים.
נטע דורפמן: הוועדה---
ציון פיניאן: בנושא של שלטון מקומי, אני אמרתי שלא כדאי כי זה רק יגרום לבעיות.
ציון פיניאן: אני מכיר את ראשי הערים בתוך.
ציון פיניאן: ..
ציון פיניאן: בכל מקרה שיש הפקעה מקומית, הם בעלי הבית.